Opprinnelsen til områdets navn er antatt å ha kommet fra «Gese Ford» i betydningen vadestedet over Ouse, en referanse til krysningspunktet over elven Ouse eller Ouseburn. Første stavelse er mer usikker, men kan henspille på det antatte angelsaksiske navnet «Gosaford» i betydningen vadestedet hvor gjessene er. Navnet er først nedtegnet som «Goseford» i 1166. Richard Welford har merket seg at navnene North og South Gosforth kommer fra nord og sør for elven Ouse, uten at det sier noen annet enn lokalisering. Ettersom Gosforth er først nevnt i kildene i 1166 er det antatt bosetningen oppsto på omtrent samme tid. South Gosforth er uansett datert tilbake til før 1319 da det ble anmerket at den engelske hæren trakk seg tilbake dit før beleiringen av Berwick. I henhold til utgivelse fra 1800-tallet, , ble bysamfunnet Gosforth holdt av kronen av familien Surtee fra 1100 til 1509 da det ble gitt videre i ekteskap til Robert Brandling.